Il-Prim Ministru Joseph Muscat mistenni jindirizza konferenza f'Lyon fi Franza dwar persuni milquta mill-marda tal-AIDS, it-tuberkolożi u l-malarja. Dr Muscat huwa wieħed minn bosta mexxejja dinjin li mistenni jindirizza din is-sitt konferenza tal-fond dinji kontra dan il-mar li ta' kull sena joqtol miljuni ta' persuni madwar id-dinja. Il-Prim Ministru jinsab akkumpanjat mid-deputat Prim Ministru u Ministru għas-Saħħa Chris Fearne. Dan il-fond kontra dan il-mard twaqqaf 17-il sena ilu bil-għan li dan il-mard jiġi kkontrollat. F'dawn is-snin huwa stmat li ġew salvati aktar minn 32 miljun ruħ. Wieħed jista' jsegwi din il-konferenza minn hawn: